nibzard/narodne-novine-full-text-markdown huggingface dataset:
### NN 120/2020 (4.11.2020.), Rješenje o imenovanju dijela članova Upravnog vijeća Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

2347

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/96 i 116/18), članka 38. stavka 2. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13, 152/14, 39/18 i 32/20) i članka 16. stavka 2. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14, 67/15, 28/18, 82/18 i 64/20), Vlada Republike Hrvatske je na sjednici održanoj 29. listopada 2020. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Za članove Upravnog vijeća Zavoda za vještačenje, profesionalnu rehabilitaciju i zapošljavanje osoba s invaliditetom, imenuju se:

– mr. sc. ANTE VUČIĆ, na prijedlog ministra nadležnog za rad i socijalnu politiku

– MARIJA BARILIĆ, na prijedlog ministra nadležnog za rad i socijalnu politiku

– ZVJEZDANA BOGDANOVIĆ, na prijedlog ministra nadležnog za rad i socijalnu politiku

– dr. sc. FILIP DUJMOVIĆ, na prijedlog Gospodarsko-socijalnog vijeća, kao predstavnik Vlade Republike Hrvatske

– IVA NAPPHOLZ, na prijedlog Gospodarsko-socijalnog vijeća, kao predstavnica Hrvatske udruge poslodavaca

– VIŠNJA STANIŠIĆ, na prijedlog Gospodarsko-socijalnog vijeća, kao predstavnica sindikalnih središnjica

– ZORISLAV BOBUŠ, dr. med., na prijedlog udruga osoba s invaliditetom.

Klasa: 080-02/20-01/155

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Rješenje o razrješenju dijela članova Vijeća za sustav unutarnjih kontrola u javnom sektoru

VLADA REPUBLIKE HRVATSKE

2348

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 40. stavka 2. i stavka 5. točke b) Zakona o sustavu unutarnjih kontrola u javnom sektoru (»Narodne novine«, br. 78/15 i 102/19), Vlada Republike Hrvatske je na sjednici održanoj 29. listopada 2020. donijela

RJEŠENJE

O RAZRJEŠENJU DIJELA ČLANOVA VIJEĆA ZA SUSTAV UNUTARNJIH KONTROLA U JAVNOM SEKTORU

Razrješuju se dužnosti članovi Vijeća za sustav unutarnjih kontrola u javnom sektoru:

– mr. sc. MARKO PAVIĆ

– mr. sc. IVANA JAKIR-BAJO.

Klasa: 080-02/20-02/169

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Rješenje o imenovanju dijela članova Vijeća za sustav unutarnjih kontrola u javnom sektoru

VLADA REPUBLIKE HRVATSKE

2349

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 40. stavka 2. Zakona o sustavu unutarnjih kontrola u javnom sektoru (»Narodne novine«, br. 78/15 i 102/19), Vlada Republike Hrvatske je na sjednici održanoj 29. listopada 2020. donijela

RJEŠENJE

O IMENOVANJU DIJELA ČLANOVA VIJEĆA ZA SUSTAV UNUTARNJIH KONTROLA U JAVNOM SEKTORU

Za članove Vijeća za sustav unutarnjih kontrola u javnom sektoru, imenuju se:

– NATAŠA TRAMIŠAK

– ANTE MATIJEVIĆ.

Klasa: 080-02/20-01/151

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Rješenje o razrješenju zamjenika predsjednika te dijela članova i dijela zamjenika članova Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine

VLADA REPUBLIKE HRVATSKE

2350

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 1. Odluke o osnivanju Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine (»Narodne novine«, br. 44/16, 37/17, 34/19 i 105/20), Vlada Republike Hrvatske je na sjednici održanoj 29. listopada 2020. donijela

RJEŠENJE

O RAZRJEŠENJU ZAMJENIKA PREDSJEDNIKA TE DIJELA ČLANOVA I DIJELA ZAMJENIKA ČLANOVA POVJERENSTVA ZA PRAĆENJE PROVEDBE NACIONALNE STRATEGIJE ZA UKLJUČIVANJE ROMA, ZA RAZDOBLJE OD 2013. DO 2020. GODINE

1. Razrješuje se VELJKO KAJTAZI dužnosti zamjenika predsjednika Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine, na koju je imenovan kao zastupnik romske nacionalne manjine u Hrvatskome saboru.

2. Razrješuju se dužnosti članovi i zamjenici članova Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine:

– MARIJA PLETIKOSA, na koju je imenovana kao predstavnica Ministarstva za demografiju, obitelj, mlade i socijalnu politiku, članica

– mr. sc. MARIJA LOVREKOVIĆ, na koju je imenovana kao predstavnica Ministarstva za demografiju, obitelj, mlade i socijalnu politiku, zamjenica članice

– MILE HORVAT, na koju je imenovan kao predstavnik Ministarstva zaštite okoliša i energetike, član

– mr. sc. HRVOJE BULJAN, na koju je imenovan kao predstavnik Ministarstva zaštite okoliša i energetike, zamjenik člana.

Klasa: 080-02/20-02/170

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Rješenje o imenovanju zamjenika predsjednika te dijela članova i dijela zamjenika članova Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine

VLADA REPUBLIKE HRVATSKE

2351

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 1. Odluke o osnivanju Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine (»Narodne novine«, br. 44/16, 37/17, 34/19 i 105/20), Vlada Republike Hrvatske je na sjednici održanoj 29. listopada 2020. donijela

RJEŠENJE

O IMENOVANJU ZAMJENIKA PREDSJEDNIKA TE DIJELA ČLANOVA I DIJELA ZAMJENIKA ČLANOVA POVJERENSTVA ZA PRAĆENJE PROVEDBE NACIONALNE STRATEGIJE ZA UKLJUČIVANJE ROMA, ZA RAZDOBLJE OD 2013. DO 2020. GODINE

1. Imenuje se VELJKO KAJTAZI, zastupnik romske nacionalne manjine u Hrvatskome saboru, zamjenikom predsjednika Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine, po položaju.

2. Za članove i zamjenike članova Povjerenstva za praćenje provedbe Nacionalne strategije za uključivanje Roma, za razdoblje od 2013. do 2020. godine, imenuju se:

– MARIJA PLETIKOSA, predstavnica Ministarstva rada, mirovinskoga sustava, obitelji i socijalne politike, članica

– KATICA LAŽETA, predstavnica Ministarstva rada, mirovinskoga sustava, obitelji i socijalne politike, zamjenica članice

– MILE HORVAT, predstavnik Ministarstva gospodarstva i održivog razvoja, član

– VESNA TRBOJEVIĆ, predstavnica Ministarstva gospodarstva i održivog razvoja, zamjenica člana.

Klasa: 080-02/20-01/153

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Rješenje o razrješenju predsjednice i članica Upravnog vijeća Kliničke bolnice Dubrava Zagreb

VLADA REPUBLIKE HRVATSKE

2353

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 83. stavka 5. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 29. listopada 2020. donijela

RJEŠENJE

O RAZRJEŠENJU PREDSJEDNICE I ČLANICA UPRAVNOG VIJEĆA KLINIČKE BOLNICE DUBRAVA ZAGREB

1. Razrješuje se GROZDANA PERIĆ dužnosti predsjednice Upravnog vijeća Kliničke bolnice Dubrava Zagreb.

2. Razrješuju se dužnosti članice Upravnog vijeća Kliničke bolnice Dubrava Zagreb:

– VERONIKA LAUŠIN, dr. med.

– dr. sc. IRENA JUKIĆ, dr. med.

Klasa: 080-02/20-02/163

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Rješenje o imenovanju predsjednika i članova Upravnog vijeća Kliničke bolnice Dubrava Zagreb

VLADA REPUBLIKE HRVATSKE

2354

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 83. stavka 5. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 29. listopada 2020. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA KLINIČKE BOLNICE DUBRAVA ZAGREB

1. Imenuje se dr. sc. SILVIO BAŠIĆ, dr. med., predsjednikom Upravnog vijeća Kliničke bolnice Dubrava Zagreb.

2. Za članove Upravnog vijeća Kliničke bolnice Dubrava Zagreb, imenuju se:

– JASMINKA HLUPIĆ, dr. med.

– VEDRAN KRANJČEVIĆ.

Klasa: 080-02/20-01/137

Urbroj: 50301-15/28-20-02

Zagreb, 29. listopada 2020.

Predsjednik
 mr. sc. Andrej Plenković, v. r.
### NN 120/2020 (4.11.2020.), Odluka o uvođenju nužne epidemiološke mjere zabrane posjeta korisnicima domova za starije i nemoćne osobe te korisnicima drugih ustanova koje pružaju uslugu smještaja u sustavu socijalne skrbi na području Zadarske županije

Stožer civilne zaštite Republike Hrvatske

2357

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 2. studenoga 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE ZABRANE POSJETA KORISNICIMA DOMOVA ZA STARIJE I NEMOĆNE OSOBE TE KORISNICIMA DRUGIH USTANOVA KOJE PRUŽAJU USLUGU SMJEŠTAJA U SUSTAVU SOCIJALNE SKRBI NA PODRUČJU ZADARSKE ŽUPANIJE

I.

Na prijedlog Stožera civilne zaštite Zadarske županije uvodi se nužna epidemiološka mjera zabrane posjeta korisnicima domova za starije i nemoćne osobe te korisnicima drugih ustanova koje pružaju uslugu smještaja u sustavu socijalne skrbi na području Zadarske županije.

II.

Nužna epidemiološka mjera iz točke I. ove Odluke određuje se u trajanju do 30. studenoga 2020. godine.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Ova Odluka objavit će se u »Narodnim novinama«, a stupa na snagu 5. studenoga 2020. godine.

Klasa: 810-06/20-01/7

Urbroj: 511-01-300-20-206

Zagreb, 2. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 120/2020 (4.11.2020.), Rješenje o dodjeli naziva »Referentni centar Ministarstva zdravstva za endokrinološku onkologiju« Zavodu za endokrinologiju, dijabetes i bolesti metabolizma »Mladen Sekso« Klinike za unutarnje bolesti Kliničkog bolničkog centra Sestre milosrdnice, Zagreb

Ministarstvo zdravstva

2356

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/88, 125/19) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za endokrinologiju, dijabetes i bolesti metabolizma »Mladen Sekso« Klinike za unutarnje bolesti Kliničkog bolničkog centra Sestre milosrdnice, Zagreb, dodjeljuje se naziv »Referentni centar Ministarstva zdravstva za endokrinološku onkologiju« na vrijeme od pet godina.

2. Zavod za endokrinologiju, dijabetes i bolesti metabolizma »Mladen Sekso« Klinike za unutarnje bolesti Kliničkog bolničkog centra Sestre milosrdnice, Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za endokrinološku onkologiju«.

3. »Referentni centar Ministarstva zdravstva za endokrinološku onkologiju« Zavoda za endokrinologiju, dijabetes i bolesti metabolizma »Mladen Sekso« Klinike za unutarnje bolesti Kliničkog bolničkog centra Sestre milosrdnice, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/40

Urbroj: 534-04-2-1/5-20-24

Zagreb, 15. listopada 2020.

Ministar
 izv. prof. dr. sc. Vili Beroš, dr. med., v. r.
### NN 121/2020 (6.11.2020.), Pravilnik o izmjenama i dopunama Pravilnika o utvrđivanju naknada za šumu i šumsko zemljište

Ministarstvo poljoprivrede

2364

Na temelju članka 61. stavka 9. Zakona o šumama (»Narodne novine«, br. 68/18, 115/18, 98/19 i 32/20), ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU NAKNADA ZA ŠUMU I ŠUMSKO ZEMLJIŠTE

Članak 1.

U Pravilniku o utvrđivanju naknada za šumu i šumsko zemljište (»Narodne novine«, br. 12/20) u članku 13. stavku 2. riječi: »istraživanja i eksploatacije mineralnih sirovina« zamjenjuju se riječima: »eksploatacije mineralnih sirovina«.

U stavku 4. iza riječi: »radi« dodaju se riječi: »istraživanja u svrhu eksploatacije mineralnih sirovina te«.

Iza stavka 5. dodaje se novi stavak 6. koji glasi:

»(6) Iznimno od stavka 1. ovoga članka, naknada za šumsko zemljište u svrhu osnivanja prava služnosti radi izgradnje i održavanja infrastrukture, na vrijeme dok postoji razumna svrha radi koje je osnovano pravo služnosti, za površine do 0,05 ha, izraženo u kunama, obračunava se po formuli:

Nz = 10 · P

gdje su:

Nz – naknada za šumsko zemljište

P – površina služnosti.«

Dosadašnji stavak 6. postaje stavak 7.

U dosadašnjem stavku 6. koji postaje stavak 7. riječi »stavcima 1. i 2.« zamjenjuju se riječima »stavcima 1., 2. i 6.«

Članak 2.

Iza članka 13. dodaje se članak 13.a koji glasi:

»Članak 13.a

(1) Iznimno od članka 13. ovoga Pravilnika, naknada za šumsko zemljište u svrhu osnivanja prava služnosti radi izgradnje i održavanja infrastrukture, koja se osniva na vrijeme dok postoji razumna svrha radi koje je osnovano pravo služnosti, obračunava se po formuli:

Nz = Tvz · P

gdje su:

Nz – naknada za šumsko zemljište

Tvz – tržišna vrijednost šumskog zemljišta

P – površina služnosti

(2) Naknada za šumsko zemljište obračunata sukladno stavku 1. ovoga članka, izračunava se na način da se utvrđeni iznos umanji za 50 %.

(3) Tržišnu vrijednost šumskog zemljišta iz stavka 1. ovoga članka utvrđuje stalni sudski vještak za područje šumarstva, kojeg angažira tijelo državne uprave nadležno za poslove šumarstva.«

Članak 3.

Nedovršeni postupci obračuna naknade za šumsko zemljište u svrhu osnivanja prava služnosti radi istraživanja u svrhu eksploatacije mineralnih sirovina te radi izgradnje i održavanja infrastrukture, koja se osniva na vrijeme dok postoji razumna svrha radi koje je osnovano pravo služnosti, započeti na temelju akata o osnivanju prava služnosti donesenih do dana stupanja na snagu ovoga pravilnika, dovršit će se sukladno odredbama ovoga Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/71

Urbroj: 525-11/0588-20-2

Zagreb, 2. studenoga 2020.

Ministrica poljoprivrede
 Marija Vučković, v. r.
### NN 121/2020 (6.11.2020.), Odluka o uvođenju nužnih epidemioloških mjera za područje Karlovačke županije

STOŽER CIVILNE ZAŠTITE REPUBLIKE HRVATSKE

2368

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 4. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE KARLOVAČKE ŽUPANIJE

I.

Na prijedlog Stožera civilne zaštite Karlovačke županije uvode se nužne epidemiološke mjere za područje Karlovačke županije.

II.

Nužne epidemiološke mjere iz točke I. ove Odluke su:

– privremena zabrana posjeta korisnicima ustanova socijalne skrbi koje pružaju uslugu smještaja za starije i teško bolesne osobe s invaliditetom

– privremena zabrana izlaska korisnika izvan ustanova socijalne skrbi koje pružaju uslugu smještaja za starije i teško bolesne osobe s invaliditetom, osim ako je izlazak uvjetovan medicinskim razlozima.

III.

Nužne epidemiološke mjere iz točke II. ove Odluke određuju se u trajanju do 30. studenoga 2020. godine.

IV.

Stupanjem na snagu ove Odluke stavlja se izvan snage Odluka o uvođenju nužne epidemiološke mjere za područje Karlovačke županije (»Narodne novine« broj 110/20).

V.

Ova Odluka objavit će se u »Narodnim novinama«, a stupa na snagu 7. studenoga 2020. godine.

Klasa: 810-06/20-01/7

Urbroj: 511-01-300-20-208

Zagreb, 4. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 121/2020 (6.11.2020.), Odluka o izmjenama Odluke o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada

Vlada Republike Hrvatske

2363

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 5. studenoga 2020. godine donijela

ODLUKU

O IZMJENAMA ODLUKE O OSNIVANJU POVJERENSTVA VLADE REPUBLIKE HRVATSKE ZA ISPUNJAVANJE OBVEZA PREMA MEĐUNARODNOJ ORGANIZACIJI RADA

I.

U Odluci o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada (»Narodne novine«, broj 84/19), u točki II. stavak 1. mijenja se i glasi:

»Povjerenstvo čine članovi sljedećih tijela:

– Ministarstva rada, mirovinskoga sustava, obitelji i socijalne politike

– Ministarstva zdravstva

– Ministarstva pravosuđa i uprave

– Ministarstva unutarnjih poslova

– Ministarstva vanjskih i europskih poslova

– Ministarstva poljoprivrede

– Ministarstva znanosti i obrazovanja

– Ministarstva mora, prometa i infrastrukture

– Ministarstva gospodarstva i održivog razvoja

– Ureda za ravnopravnost spolova

– Ureda za ljudska prava i prava nacionalnih manjina

– Državnog inspektorata i

– Državnog zavoda za statistiku.«.

II.

U cijelom tekstu Odluke o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada (»Narodne novine«, broj 84/19) riječi: »Ministarstvo rada i mirovinskoga sustava« zamjenjuju se riječima: »Ministarstvo rada, mirovinskoga sustava, obitelji i socijalne politike«, u odgovarajućem padežu.

III.

Zadužuje se Ministarstvo rada, mirovinskoga sustava, obitelji i socijalne politike da o donošenju ove Odluke izvijesti članove Povjerenstva iz točke I. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/386

Urbroj: 50301-05/14-20-2

Zagreb, 5. studenoga 2020.

Predsjednik
 mr. sc. Andrej Plenković, v. r.
### NN 122/2020 (9.11.2020.), Pravilnik o izmjeni Pravilnika o sokolarstvu

Ministarstvo poljoprivrede

2373

Na temelju članka 70. stavka 7. Zakona o lovstvu (»Narodne novine«, br. 99/18, 32/19 i 32/20), ministrica poljoprivrede donosi

PRAVILNIK

O IZMJENI PRAVILNIKA O SOKOLARSTVU

Članak 1.

U Pravilniku o sokolarstvu (»Narodne novine«, br. 47/19), u članku 18. stavku 1. broj »500,00« zamjenjuje se brojem »375,00«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/14

Urbroj: 525-11/0569-20-3

Zagreb, 29. listopada 2020.

Ministrica poljoprivrede
 Marija Vučković, v. r.
### NN 122/2020 (9.11.2020.), Odluka o izmjeni i dopunama Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

Stožer civilne zaštite Republike Hrvatske

2375

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 9. studenoga 2020. godine, donosi

ODLUKU

O IZMJENI I DOPUNAMA ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 117/20) u točki III. stavak 5. briše se.

II.

Iza točke IV. dodaje se točka IV.a koja glasi:

»IV.a

Epidemiološke mjere iz točke III. stavka 1. podstavaka 1., 8. i 9. ove Odluke iznimno se ne primjenjuje na okupljanja koja se organiziraju radi obilježavanja blagdana i neradnih dana sukladno Zakonu o blagdanima, spomendanima i neradnim danima u Republici Hrvatskoj (»Narodne novine« broj 110/19).

Okupljanje iz stavka 1. ove točke može se održati samo u skladu s epidemiološkim okvirom kojeg, na prijedlog organizatora, izradi Hrvatski zavod za javno zdravstvo i uz pridržavanje svih propisanih epidemioloških mjera.

III.

Iza točke IX. dodaje se točka IX.a koja glasi:

»IX.a

Nužne epidemiološke mjere iz ove Odluke određuju se u trajanju do 30. studenoga 2020. godine.«

IV.

Ova Odluka objavit će se u »Narodnim novinama«, a stupa na snagu 10. studenoga 2020. godine.

Klasa: 810-06/20-01/7
 Urbroj: 511-01-300-20-210
 Zagreb, 9. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 123/2020 (11.11.2020.), Pravilnik o izmjeni Pravilnika o izdavanju EU potvrde

Ministarstvo rada, mirovinskoga sustava, obitelji i socijalne politike

2384

Na temelju članka 8. stavka 3. Zakona o reguliranim profesijama i priznavanju inozemnih stručnih kvalifikacija (»Narodne novine«, broj 82/15, 70/19 i 47/20), ministar nadležan za rad, u suradnji s ministrom nadležnim za obrazovanje i znanost, donosi

PRAVILNIK

O IZMJENI PRAVILNIKA O IZDAVANJU EU POTVRDE

Članak 1.

U cijelom tekstu Pravilnika o izdavanju EU potvrde (»Narodne novine«, broj 123/15) riječi: »pečat« u određenom broju i padežu brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/20

Urbroj: 524-04-01/1-20-3

Zagreb, 22. listopada 2020.

Ministar
 Josip Aladrović, v. r.
### NN 123/2020 (11.11.2020.), Odluka o dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Hrvatski zavod za zdravstveno osiguranje

2389

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 11. sjednici održanoj 6. studenoga 2020. godine, uz suglasnost ministra zdravstva po prethodno pribavljenom mišljenju nadležnih komora, donijelo je

ODLUKU

O DOPUNI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20. i 84/20.) u Tablici 2.2. iz članka 99. stavka 3. iza šifre: »LM391« dodaje se nova šifra: »LM392« sa sljedećim podacima:

»

|  |  |  |  |  |
| --- | --- | --- | --- | --- |
| LM392 | Brzi antigenski test na Covid-19 | Uključuje uzimanje uzorka. | 9 | 1,93 |

«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/20-01/281
 Urbroj: 338-01-01-20-01
 Zagreb, 6. studenoga 2020. godine

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 123/2020 (11.11.2020.), Rješenje o imenovanju predsjednika i članova Upravnog vijeća Fonda za obnovu Grada Zagreba, Krapinsko-zagorske županije i Zagrebačke županije

Vlada Republike Hrvatske

2383

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 10. stavka 3. Ugovora između Republike Hrvatske, Grada Zagreba, Krapinsko-zagorske županije i Zagrebačke županije o osnivanju Fonda za obnovu Grada Zagreba, Krapinsko-zagorske županije i Zagrebačke županije, od 29. listopada 2020., Vlada Republike Hrvat­ske je na sjednici održanoj 5. studenoga 2020. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA FONDA ZA OBNOVU GRADA ZAGREBA, KRAPINSKO-ZAGORSKE ŽUPANIJE I ZAGREBAČKE ŽUPANIJE

1. Imenuje se DARKO HORVAT, ministar prostornoga uređenja, graditeljstva i državne imovine, predsjednikom Upravnog vijeća Fonda za obnovu Grada Zagreba, Krapinsko-zagorske županije i Zagrebačke županije.

2. Za članove Upravnog vijeća Fonda za obnovu Grada Zagreba, Krapinsko-zagorske županije i Zagrebačke županije, kao predstavnici Republike Hrvatske, imenuju se:

– dr. sc. IVAN MALENICA, ministar pravosuđa i uprave

– NATAŠA TRAMIŠAK, ministrica regionalnoga razvoja i fondova Europske unije

– dr. sc. NINA OBULJEN KORŽINEK, ministrica kulture i medija

– ZDRAVKO ZRINUŠIĆ, državni tajnik u Ministarstvu financija.

Klasa: 080-02/20-01/162
 Urbroj: 50301-15/28-20-02
 Zagreb, 5. studenoga 2020.

Predsjednik
 mr. sc. Andrej Plenković, v. r.
### NN 125/2020 (13.11.2020.), Indeks proizvođačkih cijena industrijskih proizvoda na domaćem tržištu u listopadu 2020.

Državni zavod za statistiku

2413

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LISTOPADU 2020.

Indeks proizvođačkih cijena industrijskih proizvoda na domaćem tržištu u listopadu 2020. u odnosu na rujan 2020. iznosi 101,1.

Klasa: 954-02/20-01/01
 Urbroj: 555-01-05-03-02-20-22
 Zagreb, 10. studenoga 2020.

Glavna ravnateljica
 Lidija Brković, v. r.
### NN 125/2020 (13.11.2020.), Odluka o izdavanju i prodaji prigodnoga kovanog novca Zlatna kuna

Hrvatska narodna banka

2415

Na temelju članka 22. i članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke na sjednici održanoj 11. studenoga 2020. donio je

ODLUKU

O IZDAVANJU I PRODAJI PRIGODNOGA KOVANOG NOVCA ZLATNA KUNA

Članak 1.

Hrvatska narodna banka, u okviru nove serije prigodnoga kovanog novca Zlatna kuna, izdaje prigodni zlatni kovani novac s motivima optjecajnoga kovanog novca od 1 kune utvrđenima Odlukom o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.) te Odlukom o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), s tim da će navedeni apoen nositi godinu »2020.« kao oznaku godine kovanja.

Članak 2.

(1) Prigodni zlatni kovani novac iz članka 1. ove Odluke (u nastavku teksta: prigodni zlatni kovani novac) izdaje se u apoenu od 1 kune, u količini ne većoj od 2.020 komada i u ukupnom nominalnom iznosu ne većem od 2.020,00 kuna.

(2) Prigodni zlatni kovani novac izrađuje se od zlata stupnja čistoće 999/1000, u tehnici kovanja kovničkog sjaja. Zlatni kovani novac imat će masu od 10,95 grama i promjer od 22,5 milimetara.

Članak 3.

Lice i naličje prigodnoga zlatnoga kovanog novca opisano je u točki 17. podtočkama 1) i 2) Odluke o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.) te točki 4. podtočki 1) Odluke o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), osim godine kovanja, koja je na prigodnom zlatnom kovanom novcu »2020.«.

Članak 4.

Obod prigodnoga zlatnoga kovanog novca jest nazubljen.

Članak 5.

Autor idejnoga i likovnog rješenja za prigodni zlatni kovani novac jest akademski kipar Kuzma Kovačić.

Članak 6.

Prigodni zlatni kovani novac pušta se u prodaju 23. studenoga 2020.

Članak 7.

Prodaju prigodnoga zlatnoga kovanog novca obavlja Hrvatski novčarski zavod d.o.o. po prodajnoj cijeni koju, kao ovlašteni prodavatelj, samostalno određuje u skladu s člankom 2. stavkom 3. Odluke o određivanju i objavi prodajnih cijena prigodnoga zlatnoga i srebrnoga kovanog novca i numizmatičkih kompleta (»Narodne novine«, br. 114/2020.).

Članak 8.

Ova Odluka stupa na snagu sljedećeg dana nakon dana objave u »Narodnim novinama«.

O. br. 419-2454-010/11-20/BV
 Zagreb, 11. studenoga 2020.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 125/2020 (13.11.2020.), Odluka o početku obnašanja zastupničke dužnosti zamjenika zastupnika u Hrvatskom saboru

Hrvatski sabor

2403

Na temelju članka 81. Ustava Republike Hrvatske i članka 11., članka 14. stavka 2. i članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 11. studenoga 2020. donio je

ODLUKU

O POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati DOMAGOJ PRICA.

Klasa: 021-14/20-01/82
 Zagreb, 11. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2020 (13.11.2020.), Odluka o izmjeni i dopuni Odluke o uvođenju nužnih epidemioloških mjera za područje gradova Sinja, Trilja i Vrlike te općina Dicmo, Otok i Hrvace

Stožer civilne zaštite Republike Hrvatske

2409

Na temelju članka 47. Zakona o zaštiti pučanstva od zaraznih bolesti (»Narodne novine«, broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine«, broj 47/20) i članka 22.a Zakona o sustavu civilne zaštite (»Narodne novine«, broj 82/15, 118/18 i 31/20), Stožer civilne zaštite Republike Hrvatske, 12. studenoga 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADOVA SINJA, TRILJA I VRLIKE TE OPĆINA DICMO, OTOK I HRVACE

I.

Na prijedlog Stožera civilne zaštite Splitsko-dalmatinske županije u Odluci o uvođenju nužnih epidemioloških mjera za područje gradova Sinja, Trilja i Vrlike te općina Dicmo, Otok i Hrvace (»Narodne novine«, broj 117/20) u točki I. iza riječi: »Hrvace« briše se zarez i riječi: »u trajanju od 20 dana«.

II.

Iza točke III. dodaje se točka III.a koja glasi:

»III.a

Nužne epidemiološke mjere iz ove Odluke određuju se u trajanju do 6. prosinca 2020. godine.«

III.

Ova Odluka objavit će se u »Narodnim novinama«, a stupa na snagu 14. studenoga 2020. godine.

Klasa: 810-06/20-01/7
 Urbroj: 511-01-300-20-213
 Zagreb, 12. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 125/2020 (13.11.2020.), Odluka o davanju suglasnosti na davanje u potkoncesiju dijela pomorskog dobra u luci posebne namjene – brodogradilištu Brodotrogir d.d., Trogir

VLADA REPUBLIKE HRVATSKE

2405

Na temelju članka 35. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u vezi s člankom 68. stavkom 3. Zakona o koncesijama (»Narodne novine«, br. 69/17 i 107/20), člankom 31. stavkom 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) te člankom 6. Uredbe o postupku davanja koncesije na pomorskom dobru (»Narodne novine«, br. 23/04, 101/04, 39/06, 63/08, 125/10, 102/11, 83/12 i 10/17), Vlada Republike Hrvatske je na sjednici održanoj 12. studenoga 2020. donijela

ODLUKU

O DAVANJU SUGLASNOSTI NA DAVANJE U POTKONCESIJU DIJELA POMORSKOG DOBRA U LUCI POSEBNE NAMJENE – BRODOGRADILIŠTU BRODOTROGIR d.d., TROGIR

I.

Daje se suglasnost na davanje u potkoncesiju dijela pomorskog dobra, luke posebne namjene – brodogradilišta Brodotrogir d.d., Trogir, danog u koncesiju trgovačkom društvu HRVATSKA BRODOGRADNJA TROGIR d.o.o., temeljem Odluke o koncesiji pomorskog dobra u svrhu gospodarskog korištenja luke posebne namjene – brodogradilišta i luke nautičkog turizma Brodotrogir d.d., Trogir (»Narodne novine«, br. 74/99, 9/00, 10/03 i 19/11) i Ugovora o koncesiji pomorskog dobra u svrhu gospodarskog korištenja luke posebne namjene – Brodogradilišta »Brodotrogir« d.d. od 4. kolovoza 1999., Ugovora o prijenosu Ugovora o koncesiji od 21. lipnja 2000., Dodatka Ugovoru o koncesiji od 21. lipnja 2000., Dodatka br. 2. Ugovoru o koncesiji od 15. svibnja 2003., Dodatka br. 3. Ugovoru o koncesiji od 11. veljače 2011. i Dodatka br. 4. Ugovoru o koncesiji od 2. ožujka 2020. trgovačkom društvu BRODOTROGIR CRUISE d.o.o., pod istim uvjetima pod kojima je dana koncesija, a na rok do 8. srpnja 2031.

II.

Na temelju ove Odluke trgovačko društvo HRVATSKA BRODOGRADNJA TROGIR d.o.o., kao Ovlaštenik koncesije i trgovačko društvo BRODOTROGIR CRUISE d.o.o., dužni su u roku 30 dana od dana objave ove Odluke, sklopiti ugovor o potkoncesiji i dostaviti ga Ministarstvu mora, prometa i infrastrukture, na znanje.

III.

Područje koje se daje u potkoncesiju obuhvaća kopneni i morski dio pomorskog dobra površine 60.403 m², a sve kako je prikazano na grafičkoj podlozi koja čini Prilog ove Odluke i ne objavljuje se u »Narodnim novinama«.

IV.

Ukoliko se u roku i na način određen u točkama I., II. i III. ove Odluke, ne sklopi ugovor o potkoncesiji, ova Odluka prestaje važiti.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/411
 Urbroj: 50301-05/20-20-3
 Zagreb, 12. studenoga 2020.

Predsjednik
 mr. sc. Andrej Plenković, v. r.
### NN 125/2020 (13.11.2020.), Odluka o izmjeni i dopunama Odluke o uvođenju nužnih epidemioloških mjera za područje Međimurske županije

STOŽER CIVILNE ZAŠTITE REPUBLIKE HRVATSKE

2410

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 13. studenoga 2020. godine, donosi

ODLUKU

O IZMJENI I DOPUNAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE MEĐIMURSKE ŽUPANIJE

I.

U Odluci o uvođenju nužnih epidemioloških mjera za područje Međimurske županije (»Narodne novine« broj 111/20, 112/20, 116/20 i 121/20) u točki II. podstavku 1. broj: »30« zamjenjuje se brojem: »20«.

Iza podstavka 15. briše se točka i dodaju podstavci 16., 17. i 18. koji glase:

» – sve vrste ugostiteljskih objekata mogu biti otvoreni najduže do 22,00 sata, osim kada se u njima održavaju svadbene svečanosti, kada za goste koji su na svadbenoj svečanosti mogu biti otvoreni do 24,00 sata

– preporuka da se ne organiziraju turistička putovanja i drugi izleti autobusa u kojima dolazi do kontakta većeg broja osoba te da se izbjegava organizacija kulturno-umjetničkih programa (izložbe, predavanja i sl.) na kojima se očekuje dolazak većeg broja osoba

– preporuka jedinicama lokalne samouprave da ne iznajmljuju ili na drugi način ustupaju na korištenje sportske objekte u njihovom vlasništvu, izuzev za sportske ekipe koje se nalaze u sustavu natjecanja.«

II.

Iza točke IV. dodaje se točka IV.a koja glasi:

»IV.a

Nužne epidemiološke mjere iz ove Odluke određuju se u trajanju do 30. studenoga 2020. godine.«

III.

Ova Odluka objavit će se u »Narodnim novinama«, a stupa na snagu 16. studenoga 2020. godine.

Klasa: 810-06/20-01/7

Urbroj: 511-01-300-20-214

Zagreb, 13. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 125/2020 (13.11.2020.), Odluka o uvođenju nužnih epidemioloških mjera za područje Grada Bjelovara

STOŽER CIVILNE ZAŠTITE REPUBLIKE HRVATSKE

2412

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 13. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA BJELOVARA

I.

Na prijedlog Stožera civilne zaštite Bjelovarsko-bilogorske županije uvode se nužne epidemiološke mjere za područje Grada Bjelovara.

II.

Nužne epidemiološke mjere iz točke I. ove Odluke su:

– odgoda svih društvenih i javnih manifestacija (priredbe, izložbe, znanstveni skupovi, razne manifestacije i sl.) koji se održavaju u zatvorenim prostorima

– obustava amaterskih kulturno-umjetničkih izvedbi i programa

– obustava iznajmljivanja i drugog korištenja društvenih domova za sve vrste okupljanja

– obiteljska poljoprivredna gospodarstva koja obavljaju ugostiteljsku djelatnost mogu istovremeno ugostiti najviše 15 gostiju, uz pridržavanje svih propisanih epidemioloških mjera

– u ugostiteljskim objektima može se u isto vrijeme održavati samo jedno privatno okupljanje ili svečanost s najviše 15 osoba, bez obzira na veličinu prostora i broj sala u ugostiteljskom objektu

– ograničenje radnog vremena ugostiteljskih objekata vrste caffe bar do 22,00 sata

– obvezno korištenje maski za lice ili medicinskih maski u svim zatvorenim prostorima u kojima se obavljaju javne ili gospodarske djelatnosti te vjerska okupljanja i obredi

– preporuka da se skupštine udruga i vijeća održavaju putem videokonferencija ili drugih tehnologija za održavanje sastanaka na daljinu

– preporuka da se ne održavaju privatna okupljanja, a ako se održavaju da se ograniče na članove iz najviše dva različita kućanstva uz održavanje fizičke distance i pridržavanje svih propisanih epidemioloških mjera.

III.

Zadužuju se Stožer civilne zaštite Grada Bjelovara za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 27. studenoga 2020. godine.

V.

Ova Odluka objavit će se u »Narodnim novinama«, a stupa na snagu 14. studenoga 2020. godine.

Klasa: 810-06/20-01/7
 Urbroj: 511-01-300-20-216
 Zagreb, 13. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 125/2020 (13.11.2020.), Odluka o uvođenju nužnih epidemioloških mjera za područje Bjelovarsko-bilogorske županije

STOŽER CIVILNE ZAŠTITE REPUBLIKE HRVATSKE

2411

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 13. studenoga 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE BJELOVARSKO-BILOGORSKE ŽUPANIJE

I.

Na prijedlog Stožera civilne zaštite Bjelovarsko-bilogorske županije uvode se nužne epidemiološke mjere za područje Bjelovarsko-
 -bilogorske županije.

II.

Nužne epidemiološke mjere iz točke I. ove Odluke su:

– zabrana posjeta korisnicima pružatelja socijalne usluge smještaja za starije i nemoćne osobe te odrasle osobe s invaliditetom

– zabrana izlazaka korisnika izvan dvorišta objekata pružatelja usluga smještaja za starije i nemoćne osobe te osobe s invaliditetom, osim ako je izlazak uvjetovan medicinskim razlozima ili drugim opravdanim razlozima kada odluku o tome donosi ravnatelj ili druga ovlaštena osoba.

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 27. studenoga 2020. godine.

V.

Ova Odluka objavit će se u »Narodnim novinama«, a stupa na snagu 14. studenoga 2020. godine.

Klasa: 810-06/20-01/7

Urbroj: 511-01-300-20-215

Zagreb, 13. studenoga 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 126/2020 (16.11.2020.), Odluka o izmjeni Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2420

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20. i 84/20.) Upravno vijeće Hrvatskog zavoda za zdravstveno osiguranje na 11. sjednici održanoj 6. studenoga 2020. godine donijelo je

ODLUKU

O IZMJENI ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 42/18., 47/18. – ispravak, 63/18., 98/18., 106/18., 15/19., 26/19., 51/19., 69/19., 97/19., 108/19., 122/19., 127/19., 39/20., 46/20., 65/20., 110/20., 115/20. – ispravak i 119/20. – ispravak) u tablici 1. iz članka 1. stavka 2. brišu se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| V10XX03 061 | radij-223 diklorid | Xofigo | otop. za inj., boč. stakl. 1x6 ml (1000 kBq/ml) |

«.

Članak 3.

Ova Odluka objavljuje se u »Narodnim novinama«, a stupa na snagu 1. prosinca 2020. godine.

Klasa: 025-04/20-01/256

Urbroj: 338-01-01-20-01

Zagreb, 6. studenoga 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 127/2020 (17.11.2020.), Naredba o mjerama za sprječavanje pojave i širenja influence ptica na području Republike Hrvatske

Ministarstvo poljoprivrede

2428

Na temelju članka 11. stavka 8. Zakona o veterinarstvu (»Narodne novine«, br. 82/13, 148/13 i 115/18), ministrica poljoprivrede donosi

NAREDBU

O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

Članak 1.

Radi sprječavanja pojave i širenja influence ptica na području cijele Republike Hrvatske određuju se sljedeće mjere:

1. Obavezno je držanje peradi i pernate divljači u uzgoju u ograđenim prostorima na način da je onemogućen svaki kontakt s divljim pticama

2. Obavezno je držanje pataka, gusaka i drugih ptica vodarica odvojeno od ostalih životinja

3. Obavezno je držanje hranilica i pojilica za perad i pernatu divljač i ptice u zatočeništvu u zatvorenim ili natkrivenim prostorima u kojima je spriječeno slijetanje divljih ptica i kontakti divljih ptica s hranom i vodom

4. Zabranjena je opskrba peradi, pernate divljači i ptica u zatočeništvu vodom iz spremnika površinskih voda kojima imaju pristup divlje ptice

5. Zabranjena je uporaba vanjskih spremnika vode za perad, pernatu divljač i ptice u zatočeništvu osim ako su dovoljno zaštićeni od divljih ptica vodarica

6. Obavezno je skladištenje hrane za perad, pernatu divljač i ptice u zatočeništvu na način da je zaštićena od divljih ptica i drugih životinja

7. Obavezno je prijavljivanje svih promjena zdravstvenog stanja i ponašanja peradi, pernate divljači i ptica u zatočeništvu

8. Obavezna je prijava uginuća te svakog kontakta peradi, pernate divljači i ptica u zatočeništvu s moguće zaraženima, nadležnoj ovlaštenoj veterinarskoj organizaciji

9. Obavezno je držanje peradi i pernate divljači na sajmovima, tržnicama, izložbama, priredbama i kulturnim događanjima u zatvorenim prostorima ili zatvorenim nastambama bez mogućnosti kontakta s drugim životinjama i divljim pticama

10. Obavezno je osiguravanje i održavanje higijenskih uvjeta i biosigurnosnih mjera na svim objektima za uzgoj i držanje peradi, pernate divljači i ptica u zatočeništvu te na sajmovima, tržnicama, izložbama, priredbama i kulturnim događanjima, odnosno na svim lokacijama na kojima perad, pernata divljač i ptice u zatočeništvu privremeno borave.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/20-01/34
 Urbroj: 525-10/1315-20-1
 Zagreb, 10. studenoga 2020.

Ministrica poljoprivrede
 Marija Vučković, v. r.
### NN 127/2020 (17.11.2020.), Pravilnik o izmjenama i dopunama Pravilnika o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču

MINISTARSTVO UNUTARNJIH POSLOVA

2426

Na temelju članka 206. stavka 4. i članka 213. stavka 7. Zakona o sigurnosti prometa na cestama (»Narodne novine«, br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka Ustavnog suda Republike Hrvatske, 92/14., 64/15., 108/17., 70/19. i 42/20.) te članka 38. stavka 3. Zakona o sustavu državne uprave (»Narodne novine«, br. 66/19) ministar unutarnjih poslova, uz prethodnu suglasnost ministra vanjskih i europskih poslova, donosi

PRAVILNIK

O IZMJENAMA I DOPUNAMA PRAVILNIKA O NAČINU OBAVLJANJA I ORGANIZIRANJA VOZAČKIH ISPITA TE NAČINU IZDAVANJA I ODUZIMANJA DOPUŠTENJA OVLAŠTENOM ISPITIVAČU

Članak 1.

U Pravilniku o načinu obavljanja i organiziranja vozačkih ispita te načinu izdavanja i oduzimanju dopuštenja ovlaštenom ispitivaču (»Narodne novine«, broj 141/2011., 151/2013. i 102/2020) članak 2. mijenja se i glasi:

»Ovim Pravilnikom u hrvatsko zakonodavstvo preuzima se Direktiva 2006/126/EZ Europskog parlamenta i Vijeća od 20. prosinca 2006. o vozačkim dozvolama (preinačena) (Tekst značajan za EGP) (SL L 403, 30. 12. 2006.), kako je posljednji put izmijenjena Direktivom Komisije (EU) 2020/612 od 4. svibnja 2020. o izmjeni Direktive 2006/126/EZ Europskog parlamenta i Vijeća o vozačkim dozvolama (Tekst značajan za EGP) (SL L 141, 5. 5. 2020.).«.

Članak 2.

U članku 27. stavak 3. mijenja se i glasi:

»Kandidatu za vozača koji je položio ispit iz nastavnog predmeta Upravljanje vozilom na vozilu s automatskim mjenjačem za kategorije AM, A1, A2, A, B, BE, C1, C1E, C, CE, D1, D1E, D ili DE, podatak o položenom ispitu na vozilu s automatskim mjenjačem u obliku propisanog koda upisuje se u e-Uvjerenje o položenom vozačkom ispitu.«.

Iza stavka 3. dodaje se novi stavak 4. koji glasi:

»Iznimno od stavka 3. ovog članka, kandidatu za vozača koji ima vozačku dozvolu stečenu na vozilu s ručnim mjenjačem u najmanje jednoj od kategorija: B, BE, C1, C1E, C, CE, D1, D1E, D ili DE, a koji je položio ispit iz nastavnog predmeta Upravljanje vozilom na vozilu s automatskim mjenjačem za kategorije vozila BE, C1, C1E, C, CE, D1, D1E, D ili DE, podatak o položenom ispitu na vozilu s automatskim mjenjačem u obliku propisanog koda ne upisuje se u e-Uvjerenje o položenom vozačkom ispitu.«.

Dosadašnji stavci 4. i 5. postaju stavci 5. i 6.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/210
 Urbroj: 511-01-152-20-10
 Zagreb, 9. studenoga 2020.

Ministar
 dr. sc. Davor Božinović, v. r.